**РҚББОӘО Көркем-эстетикалық бағыттағы бөлімнің**

**2017 жылғы І жартыжылдықтағы қызметі туралы ақпарат**

Республикалық қосымша білім беру оқу-әдістемелік орталығы (бұдан әрі - РҚББОӘО) қызметінің мақсаты: бағдарламалық-әдістемелік, ұйымдастыру-мазмұндық, ақпараттық қамтамасыз ету арқылы балаларға қосымша білім беру жүйесін дамыту.

РҚББОӘО көркем-эстетикалық бағыттағы бөлімі өз қызметін қосымша білім беру жүйесінің музыка, көркем-эстетика бағыттары бойынша іске асырады.

Көркем-эстетикалық бағыттағы бөлім 2017 жылғы І жартыжылдықта келесі іс-шараларды іске асырды:

**1. «Білім беру жүйесін әдістемелік қамтамасыз ету» 008 бюджетті бағдарламасы аясында әзірленді:**

**1) Балалар музыка мектептерінің және балалар өнер мектептері музыка бөлімдерінің «Кларнет» пәні бойынша білім беру бағдарламасы (3 б/б (сәуір).**

Бағдарламаның мақсаты: кларнетте ойнау бойынша алған білім, білік және дағдылары негізінде білім алушының музыкалық-шығармашылық дамуы үшін жағдай жасау.

Бағдарламаның міндеттері:

1) музыкалық шығарманы жеке және ансамбльде сауатты орындауға мүмкіндік беретін кларнетте ойнау дағдылары мен тәсілдерін меңгеру;

2) бағдарламалық талаптарға сәйкес әртүрлі жанрдағы және формадағы шығармаларды меңгеру және оларды кларнетте орындау;

3) музыкалық терминдерді, олардың мағыналарын меңгеру, ой-өрістерін кеңейту және музыкалық білімді, орындаушылық пен дағдыларды жинақтау;

4) музыкалық есту қабілетін, метроритм сезімін, музыкалық оайлауын, шығармашылық қиялын, әртістік қабілеттерін дамыту;

5) бейнелі ойлауды, музыканы эмоциямен қабылдауды, білім алушының шығармашылық қызметке деген оң уәждемесін қалыптастыру;

6) музыкалық ой-өрісін кеңейту, білім алушының дара қабілеттерін дамыту.

**2) Балалар музыка мектептерінің және балалар өнер мектептері музыка бөлімдерінің «Фагот» пәні бойынша білім беру бағдарламасы (3 б/б (сәуір).**

Бағдарламаның мақсаты: фаготта ойнау бойынша алған білім, білік және дағдылары негізінде білім алушының музыкалық-шығармашылық қабілеттерін дамыту үшін жағдай жасау.

Бағдарламаның міндеттері:

1) ерін аппаратын және орындаушылық тынысты қоюды меңгеру;

2) фаготта ойнау бойынша білім, білік және дағдыларды алу;

3) бағдарламалық талаптарға сәйкес әртүрлі жанрдағы және формадағы шығармаларды меңгеру және фаготта орындау;

4) музыкалық терминдерді, олардың мағыналарын меңгеру;

5) жеке, ансамбльде орындау білігін және дағдысын алу;

6) музыкалық есту қабілетін, метроритм сезімін, музыкалық есте сақтау жадын, музыкалық ойлауын, шығармашылық қиялын, әртістік қабілеттерін дамыту;

7) бейнелі ойлауды, музыканы эмоционалды қабылдауды, білім алушының шығармашылық қызметке оң уәждемесін қалыптастыру;

8) музыкалық ой-өрісін кеңейту, білім алушылардың жеке қабілеттерін дамыту.

**3) Балалар музыка мектептерінің және балалар өнер мектептері музыка бөлімдерінің «Тромбон» пәні бойынша білім беру бағдарламасы (3 б/б (сәуір).**

Бағдарламаның мақсаты: тромбонда ойнау бойынша алған білім, білік және дағдылары негізінде білім алушының музыкалық-шығармашылық қабілеттерін дамытуға жағдай жасау.

Бағдарламаның міндеттері:

1) музыкалық сауатты меңгеру, музыкалық шығармаларды жеке және ансамбльде сауатты орындауға мүмкіндік беретін тромбонда ойнаудың негізгі орындаушылық дағдыларын меңгеру;

2) композитордың көркемдік түпкі ойын іске асыру үшін қажетті құрал ретінде орындаушылық техниканы дамыту, музыкалық орындаушылық саласындағы білімді байыту;

3) музыкалық материалдармен өз бетінше жұмыс істеу дағдыларын оқыту, ансамбльде музыка ойнаудың негіздерін, ноталарды парақтан оқуды меңгеру;

4) музыкалық қабілеттерін дамыту: есту қабілеті, есте сақтау жады, ритм, эмоциялық күйі, саздылығы және әртістігі;

5) бейнелі ойлауды, музыканы эмоциямен қабылдауды, білім алушының шығармашылық қызметке деген оң уәждемесін қалыптастыру;

6) табиғи оңтайлы техниканы көркемдік түпкі оймен тығыз байланыстыра отырып қалыптастыру, білім алушының музыкалық ой-өрісін кеңейту, жеке қабілеттерін дамыту;

7) музыкалық аспаптарда музыкалық шығармаларды орындау кезінде алған теориялық білімдерін қолдану білігін дамыту;

8) әртүрлі стильдегі және жанрдағы, әртүрлі тарихи кезеңде жазылған музыкалық шығармаларды қабылдау дағдысын дамыту;

9) музыка тілінің элементтерін қабылдау, музыкалық шығармаларды талдау, есту арқылы музыкалық мәтінді жазу дағдысын дамыту;

10) музыкалық мәтінді өз жанынан шығару бойынша алғашқы дағдылары мен біліктерін дамыту.

**4) Балалар музыка мектептерінің және балалар өнер мектептері музыка бөлімдерінің «Джаздық сольфеджио» білім беру бағдарламасы (3 б/б (сәуір).**

Бағдарламаның мақсаты: музыка теориясы саласында алған білім, білік және дағдылары негізінде білім алушының музыкалық-шығармашылық дамуына жағдай жасау.

Бағдарламаның міндеттері:

1) музыкалық терминдерді білу, джаздық гармония саласында балалардың білім, білік және дағдыларды алуы;

3) музыкалық жанрларға тән ерекшеліктерді және негізгі стильдік бағыттарды білу;

4) үйлесімді және әуезді ойлауды дамыту;

5) эстрадалық-джаздық әуенді үйлестіру дағдысын білу;

6) аккордтарды фондық бояу сезімін, көптеген дыбыстарды біртұтас қабылдауды, қатар сезімін, ансамбльді және оның міндеттілік байланыстарын қалыптастыру;

7) лад сезімін, музыкалық есту қабілетін, жадын, метроритмді, көркемдік талғамды дамыту;

8) вокалдық ырғақтау және сольфеджиолау дағдысын дамыту;

9) өзінің практикалық қызметінде арнайы джаздық тәсілдерін қолдану білігін дамыту;

10) есту арқылы теру білігін дамыту;

11) орындалатын шығармаларды теориялық талдау саласындағы алғашқы дағдыларды дамыту;

12) балалардың шығармашылық қызмет тәжірибесін алуы;

13) білім алушылардың музыкалық ақпаратты меңгеруіне ықпал ететін жеке қасиеттерін пысықтау;

14) арнайы дағдыларды дамыту: ырғақтау жиілігі, ноталарды парақтан оқу, естуі және жады бойынша музыканы жазу, музыкалық шығармаларды талдау;

15) шығармашылық қызмет дағдысын алу.

**5) Балалар музыка мектептерінің және балалар өнер мектептері музыка бөлімдерінің «Валторна» пәні бойынша білім беру бағдарламасы (3 б/б (сәуір).**

Бағдарламаның мақсаты: валторнада ойнау бойынша білім, білік және дағдылары негізінде білім алушылардың музыкалық-шығармашылық дамуына жағдай жасау.

Бағдарламаның міндеттері

1) музыкалық шығармаларды жеке және ансамбльде сауатты орындауға мүмкіндік беретін валторнада ойнаудың негізгі дағдыларын меңгеру;

2) Бағдарламалық талаптарға сәйкес әртүрлі жанрдағы және формадағы шығармаларды меңгеру және оларды валторнада орындау;

3) Бағдарлама шеңберінде валторнада музыкалық орындаушылыққа қажетті музыкалық сауатты меңгеру;

4) музыкалық материалмен өз бетінше жұмыс істеу, нотаны парақтан оқу дағдысын үйрену;

5) композитордың көркемдік түпкі ойын іске асыру үшін қажетті құрал ретінде орындаушылық техниканы дамыту;

6) музыкалық есте сақтау қабілетін, метроритм сезімін, музыкалық жадын, музыкалық ойлауын, шығармашылық қиялын, әртістік қабілеттерін дамыту;

7) бейнелі ойлауды, музыканы эмоциямен қабылдауды, білім алушының шығармашылық қызметке деген оң уәждемесін қалыптастыру;

8) музыкалық ой-өрісін кеңейту, білім алушының жеке қабілеттерін дамыту;

9) балалардың шығармашылық қызмет және көпшілік алдында өнер көрсету тәжірибесін алуы;

10) әлемдік көркем мәдениеттің ажырамас бөлігі ретінде білім алушының классикалық, заманауи, джаздық музыкаға деген қызығушылықтарын дамыту.

**6) Балалар музыка мектептерінің және балалар өнер мектептері музыка бөлімдерінің «Сыбызғы» пәні бойынша білім беру бағдарламасы (3 б/б (сәуір).**

Бағдарламаның мақсаты: сыбызғы аспабында ойнау бойынша алған білім, білік және дағдылары негізінде білім алушының музыкалық-шығармашылық қабілеттерін дамытуға жағдай жасау.

Бағдарламаның міндеттері:

1) сыбызғы аспабында ойнауды үйрету, музыкалық сауаттың негіздеріне оқыту;

2) аспапта ойнаудың негізгі орындаушылық тәсілдерін меңгеру;

3) ұлттық өнер дәртүрлерінің негіздерін, әртүрлі мектептердің күйшілік шеберліктерінің әртүрлі орындаушылық ерекшеліктерін меңгеру;

4) сыбызғы дәстүрін меңгеру, мазмұны жағынан әртүрлі музыкалық-көркемдік, әртүрлі стильдегі және жанрдағы шығармаларды мәнерлеп орындауға үйрету;

5) шығармашылық қызметке қажетті техникалық білім, білік және дағдыларды алу;

6) музыкалық есту қабілетін, метроритм сезімін, музыкалық оайлауын, шығармашылық қиялын, әртістік қабілеттерін дамыту;

7) бейнелі ойлауды, музыканы эмоциямен қабылдауды, орындаушылық жігер мен ұстанымды дамыту;

8) музыка туралы алған білімдері арқылы халықтық музыкаға деген танымдық қызығушылықты дамыту;

9) білім алушының сыбызғы аспабында жеке және ансамбльде музыка ойнау мәдениетін тәрбиелеу.

**7) Балалар музыка мектептерінің және балалар өнер мектептері музыка бөлімдерінің «Шертер» пәні бойынша білім беру бағдарламасы (3 б/б (сәуір).**

Бағдарламаның мақсаты: шертерде ойнау бойынша алған білім, білік және дағдылары негізінде білім алушының музыкалық және шығармашылық қабілетін дамытуға жағдай жасау.

Бағдарламаның міндеттері:

1) шертерде ойнауға үйрету (отыруы, қол қойылымдары, нота сауаттылығын үйрету, есту қабілетін дамыту, ноталардың ноталар тізбегінде орналасуын жаттату);

2) музыкалық сауаттың негіздеріне үйрету, музыкалық терминдерді меңгеру;

3) шертерде ойнаудың техникалық дағдыларын қалыптастыру, әртүрлі музыкалық-көркемдік мазмұндағы, түрлі стильдер мен жанрлардағы шығармаларды мәнерлі орындауға үйрету;

4) шығармашылық қызмет үшін қажетті білім, білік және дағдыларға үйрету;

5) білім алушылардың есту қабілетін, ырғақ сезімін, музыкалық жадын, көркемдік талғамын, шығармашылық қиялын, әртістік қабілеттерін дамыту;

6) музыкалық шығармаларды жеке және ансамбльде сауатты орындауға мүмкіндік беретін ұжымдық музыка ойнау дағдыларын қалыптастыру;

7) бейнелі ойлауды, қиялды, музыканы эмоциялық қабылдауды, орындаушылық ерік-жігерді және төзімділікті дамыту, музыкалық ой-өрісті кеңейту, музыкалық шығармашылыққа деген танымдық қызығушылықты дамыту;

8) үйретілетін музыкалық шығармаларды барында терең және мұқият талдау негізінде әндерді, күйлерді орындаудың көркемдік қырымен жұмысты жетілдіру.

**8) Балалар өнер мектептерінің («Киімді көркемдік үлгілеу бөлімі») «Сурет» білім беру бағдарламасы (3 б/б (сәуір).**

Бағдарламаның мақсаты: бала тұлғасын көркем-эстетикалық дамытуға және оқу пәні бойынша теориялық білім, білік және дағдыларды алуға жағдай жасау.

Бағдарламаның міндеттері:

1) терминдерді меңгеру, бейнелеу сауаты бойынша білімді қалыптастыру;

2) сызықтық перспектива ережелерін оқу және алған білімдерін натюрморттарда, жаттығуларда және композицияларда қолдану;

3) форманы жеткізу, заттарды конструктивті құру дағдыларын, сызықтық перспективаның қарапайым заңдылықтарын, кеңістіктік қатынастарды, гарфикалық құралдармен сәуле мен көлеңкені жеткізуді меңгеру;

4) әртүрлі графикалық құралдармен натураға қарап немесе қоршаған әлемнің заттарын есіне түсіру арқылы жарық әуе ортасы жағдайында кеңістіктікте сауатты бейнелеу білігін алу;

5) техникалық және шығармашылық мііндеттерді шешу негізінде көркемдік бейнені жасау білігін қалыптастыру;

6) дайындық материалдарымен жұмыс істеу дағдыларын меңгеру: нобайлармен, сызбалармен, эскиздермен;

7) көлемді, форманы жеткізу, материалдылықты, олардың орналасқан жоспарларын анықтай отырып, заттардың фактурасын жеткізу дағдыларын қалыптастыру;

8) елестетуін, көру арқылы есте сақтау жадын, қиялын дамыту, қағаз бетінің жазықтығында суретті сауатты орналастыру дағдылары мен білігін қалыптастыру;

9) көзбен көру арқылы қабылдау, натураны тұтас көру қабілетін дамыту, кеңістіктік елестетуін, бейнелі, көркем және ассоциативті ойлауын дамыту;

10) қолды меңгеру, әртүрлі материалдар арқылы заттардың әртүрлі фактураларын жеткізу дағдыларын дамыту;

11) байқампаздықты, шынайылықты эмоцияналды-эстетикалық қабылдауды дамыту, қоршаған шынайылық пен кескіндеме туындыларының заттарын, көріністерін көркем қабылдау мәдениетін қалыптастыру.

**9) Балалар өнер мектептерінің («Киімді көркемдік үлгілеу бөлімі») «Кескіндеме» білім беру бағдарламасы (3 б/б (сәуір).**

Бағдарламаның мақсаты: білім алушының форманы барлық түстік қатынастарында көру және бейнелеу қабілеттерін дамыту, көркемдік сауаттың алғашқы білік, дағдыларын, тәсілдерін меңгеруі.

Бағдарламаның міндеттері:

1) терминдерді меңгеру, кескіндеме теориясымен, түстану заңдылықтарымен, түстік үйлесімділікпен, кескіндемелік материалдармен, олардың техникалық қасиеттерімен және кескіндеменің әртүрлі техникаларымен танысу;

2) әуе ортасындағы түс, түстердің өзара байланысы, рефлекс, жылы және суық түстер, кереғар түстер, спектр және қосымша түстер туралы білімді қалыптастыру;

3) жұмысты сауатты жүргізу дағдысына үйрету;

4) көркемдік материалдарды қолдануға, жұмыс кезінде үнемі түстік сәулелік қатынастарды нақтылауды, кескіндемелік жұмыстарда реңкке деген саналы түсінікті қалыптастыруға оқыту;

5) кеңістіктік-әуе ортасы жағдайында түстік қатынастарды көру және жеткізу білігін қалыптастыру;

6) елестетуді, көру жадын, қиялын дамыту, негізгі техника мен материалдарды қолданудағы дағдыларды дамыту;

7) кескіндемелік жұмысты ретімен жүргізу дағдысын дамыту, бейнелеу кескіндемелік құралдарын меңгеру және оларды қолдану білігін дамыту;

7) байқампаздықты, шынайылықты эмоциямен және эстетикалық қабылдауды дамыту, қоршаған шынайылықтың заттарын, көріністерін және кескіндеменің шығармаларын көркемдік қабылдау мәдениетін қалыптастыру.

**10) Балалар өнер мектептерінің (хореография бөлімі) «Таңдау бойынша пән: грим, актерлік шеберлік, акробатика, қосымша музыкалық аспап, сахна өнері және басқа» білім беру бағдарламасы (8 б/б (сәуір).**

Бағдарламаның мақсаты: білім алушылардың таңдау пәндері бойынша теориялық және практикалық білім, білік және дағдыларды алуына, өнер құралдары арқылы әлемді эстетикалық және көркемдік тануына жағдай жасау.

Бағдарламаның міндеттері:

1) грим, актерлік шеберлік, акробатика, қосымша музыкалық аспап, сахна өнері, гимнастика пәндеріне оқыту процесінде білім алушылардың шығармашылық әлеуетін дамыту үшін білім, білік және дағдыларды қалыптастыру;

2) таңдау пәндері бойынша тұтас түсінікті қалыптастыру;

3) биде сахналық бейнені жасауға мүмкіндік беретін білімдерді меңгеру;

4) ой-өрісті кеңейту және білімді, орындаушылық білік пен дағдыларды жинақтау;

5) хореография өнері арқылы шығармашылық қабілеттерді дамыту;

6) шығармашылық қиялды, көркемдік ойлауды, эстетикалық сезімді және әсемдікті түсінуді дамыту;

7) рухани-адамгершіліктік және эстетикалық идеалдар мәнмәтінінде көркемдік талғамды және бағалау өлшемдерін қалыптастыру;

8) білім алушының танымдық қызметін ынталандыру;

9) білім алушының кәсіби тұрғыдан өзін анықтауына жағдай жасау.

**2. «Білім беру жүйесін әдістемелік қамтамасыз ету» 008 бюджеттік бағдарламасы аясында әзірленді:**

**1) «Балалардың көркем-эстетикалық шығармашылығы (музыкалық, көркемөнер, сәндік-қолданбалы, театр, хореографиялық, кино және т.б.)» бейнесабақтары.**

Бейнесабақтардың саны – 12.

«Балалардың көркем-эстетикалық шығармашылығы (музыкалық, көркемөнер, сәндік-қолданбалы, театр және т.б.)» бейнесабақтарының мақсаты: оқытудың тиімді әдістерімен және тәсілдерімен таныстыру, қосымша білім беру жағдайларында шығармашылық тұлғаны тәрбиелеу және дамыту, балалардың көркем-эстетикалық дамуы бойынша қосымша білім беру ұйымдары қызметінің жаңа үлгілерін ілгері жылжыту.

**1. Қолданбалы композиция. Жабағылау тәсілімен киізден бұйымдарды әзірлеу;**

**2. Нағыз қазақ – домбыра!;**

**3. Аппликацияны орындау техникасы;**

**4. Хореография негіздері. Классикалық станок;**

**5. Мозаика;**

**6. «Ча-ча-ча» бал биі;**

**7. Акварельді кескіндеме техникасын меңгеру;**

**8. Фильмді жасау. Фильмнің сценарийін құру;**

**9. Актерлік шеберлік;**

**10. Балалардың шығармашылық әлемін ашу;**

**11. Мүсіндеу. Пластилиннен бұйымдар жасау;**

**12. Ағашты кесу.**

**3.** Қосымша білім беру бағдарламаларын іске асыратын білім беру ұйымдарының **366** педагогі қатысқан **7 қысқа мерзімді курстар (250 адам) және 1 республикалық оқыту семинары (116 адам) ұйымдастырылып өткізілді**.

**Республикалық оқыту семинары:**

**1) «Қосымша музыкалық білім беру – қазіргі әлеуметтік-мәдени процестегі тұлғаны дамыту құралы»** (2017 жылғы 7 сәуір Алматы қаласы). Қатысушылар саны – 116 адам.

**Республикалық біліктілікті арттыру курстары:**

**1) «Қосымша білім беру жағдайында білім алушылардың шығармашылық қабілеттерін дамыту. Қосымша білім беру жүйесінде балаларды әлеуметтік-тұлғалық дамыту»,** (2017 жылғы 24-28 қаңтарда Талдықорған қаласы). Қатысушылар саны – 60 адам.

**2) «Қосымша білім беру жағдайында білім алушылардың шығармашылық қабілеттерін дамыту. Көркем-эстетикалық бағыттағы бағдарламаларды іске асырудағы дәстүрлі және жаңа ақпараттық технологиялардың синтезі»,** ( 2017 жылғы 30 қаңтар – 3 ақпан Қарағанды қаласы). Қатысушылар саны – 49 адам.

**3) «Қосымша білім беру жағдайында білім алушылардың шығармашылық қабілеттерін сәндік-қолданбалы және сурет өнері арқылы дамыту»** (2017 жылғы 28 ақпан – 4 наурыз Өскемен қаласы. Қатысушылар саны - 43 адам.

**4) «Қосымша білім беру жағдайында білім алушылардың шығармашылық қабілеттерін дамыту. Көркемдік-эстетикалық бағыттағы бағдарламаларды іске асырудағы дәстүрлі және жаңа ақпараттық технологиялардың синтезі (хореография)»,** (2017 жылғы 13-17 наурызда Астана қаласы). Қатысушылар саны – 21 адам.

**5) «Қосымша білім беру жағдайында білім алушылардың шығармашылық қабілеттерін дамыту. Көркемдік-эстетикалық бағыттағы бағдарламаларды іске асырудағы дәстүрлі және жаңа ақпараттық технологиялардың синтезі (хореография)»,** (2017 жылғы 27-31 наурызда Ақтөбе қаласы). Қатысушылар саны – 32 адам.

**6) «Қосымша білім беру жағдайында білім алушылардың шығармашылық қабілеттерін дамыту. Көркемдік-эстетикалық бағыттағы бағдарламаларды іске асырудағы дәстүрлі және жаңа ақпараттық технологиялардың синтезі (хореография)»,** (2017 жылғы 27-31 наурызда Семей қаласы) қатысушылар саны – 14 адам.

**7) «Қосымша білім беру жағдайында білім алушылардың шығармашылық қабілеттерін дамыту. Жазғы сауықтыру және мектеп жанындағы лагерлерде балалардың жазғы демалысын ұйымдастыру» біліктілігін арттыру курсы** (Семей қалақсы, 2017 жылғы 17-21 сәуір). Тыңдаушылар саны – 31адам.

**4. www.ziyatker.org сайтында білім алушылар арасында, сондай-ақ білім беру ұйымдарының педагогтері арасында қашықтықтан өткізілген республикалық байқаулардың қорытындылары жарияланды. Барлығы 845 білім алушы қатысты.**

**1) «Өлең – сөздің патшасы»** (13.01.2017 ж - 03.03.2016).

**Мақсаты** – өскелең ұрпақты Қазақстан халқының мәдени және рухани құндылықтарына араластыру, балаларға отансүйгіштік және эстетикалық тәрбие беру, білім алушылардың шығармашылық мүмкіндіктерін анықтау.

**Міндеттері:**

талантты балаларды дамытуға жағдай жасау және оларға қолдау көрсету;

ана тілге ұқыпты және махаббатпен қарауға тәрбиелеу;

табысқа жету уәждемесін қалыптастыру;

білім алушылардың әдеби шығармашылық саласындағы шығармашылық қабілеттерін дамыту.

Байқауға жас санаттары бойынша 8-17 жас аралығындағы білім алушылар қатысты. Байқауға барлығы 61 жұмыс келіп түсті.

**2) «Әлемді тербеткен ана»** (16.01.2017 ж. - 6.03.2016).

**Мақсаты** – адамгершілік құндылықтарды, анаға саналы түрде құрмет пен махаббат сезімін қалыптастыруға, балалардың танымдық және шығармашылық қабілеттерін дамытуға ықпал ету.

**Міндеттері:**

балалар мен жастардың шығармашылық қабілеттерін анықтау;

балалардың жеке шығармашылық дарынын анықтау;

балалар мен жастардың қиялы мен фантазиясын дамыту.

Байқауға жас санаттары бойынша 4-17 жас аралығындағы білім алушылар қатысты. Байқауға барлығы **365** жұмыс келіп түсті.

**3) «Dance-life»** (13.01.2017 ж. - 17.03.2017).

**Мақсаты** – балалардың шығармашылық мүмкіндіктерін ашу және дамыту, шығармашылық әлеуеттерін жүзеге асыру үшін жағдай жасау, оларды белсенді шығармашылық іс-әрекетке тарту.

**Міндеттері:**

балалар шығармашылығын насихаттау;

балалардың бос уақытындағы іс-әрекетін жүзеге асыру үшін жағдай жасау;

байқауға қатысушыларды жаңа шығармашылық жетістіктерге ынталандыру;

дарынды балаларды анықтау және оларға қолдау көрсету.

Байқауға 10-17 жас аралығындағы балалар қатысты. Байқауға **47** жұмыс келіп түсті.

**4) «Театрдың ғажайып әлемі»** (15.02.2017 – 22.05.2017);

**Мақсаты:** дарынды, талантты балалар мен жастарды театр өнері арқылы анықтау және қолдау, олардың қабілеттері мен шығармашылық мүмкіндіктерін дамыту.

**Міндеттері:**

балалар мен жастардың бос және демалыс уақыттарын белсенді ұйымдастырудың мәдени деңгейін көтеру;

балалар мен жастардың шығармашылық қабілеттерін дамыту және жүзеге асыру;

балалар мен жастардың шығармашылық әлеуетін дамыту;

балалар мен жастардың қиял және фантазиясын ашу;

балалар мен жастардың көркемөнер қабілеттерін дамыту.

Байқауға 8-17 жас арасындағы балалар қатысты. Байқауға барлығы **21** жұмыс келіп түсті.

**5) «Саусақ ұшындағы әлем»** (6.03.2017 – 04.05.2017);

**Байқаудың мақсаты:** дарынды, талантты балалар мен жастарды анықтау және қолдау, бейнелеу өнері арқылы олардың қабілеттері мен шығармашылық әлеуеттерін дамыту.

**Міндеттері:**

балалар мен жастардың шығармашылық қабілеттерін дамыту және іске асыру;

балалар мен жастардың шығармашылық әлеуетін дамыту;

балалар мен жастардың қиял және фантазиясын ашу;

балалар мен жастардың көркемөнер қабілеттерін дамыту.

Байқауға 4-17 жас аралығындағы білім алушылар қатысты. Байқауға барлығы **133** жұмыс келіп түсті.

**6) «Әкем, анам және мен - тату отбасымыз!»,** (2017 жылдың 6 наурыз- 24 мамыр аралығы);

 **Мақсаты:** білім алушыларды шығармашылық қызметке тарту, дарынды балаларды анықтау және қолдау.

 **Міндеттері:**

 балалар мен жастардың шығармашылық қабілеттерін дамыту және жүзеге асыру;

 балалар мен жастардың шығармашылық әлеуетін дамыту;

 балалар мен жастардың қиял және фантазиясын ашу;

 балалар мен жастардың көркемөнер қабілеттерін дамыту.

 Байқауға 4-17 жас аралығындағы балалар қатысты. Байқауға **67** жұмыс келіп түсті.

**7) «Лучшая образовательная программа»** (с 9 марта по 15 мая 2017 года);

**Байқаудың мақсаты:** білім алушылардың сабақтан тыс қызметін ұйымдастырудағы педагогтердің инновациялық және эксперименттік қызметтерін дамыту және қолдау.

**Міндеттері:**

педагогтердің кәсіби шеберліктерін көтеруге жағдай жасау;

педагогтердің кәсіби біліктілігі мен әдістемелік сауаттылығын дамыту;

педагогикалық тәжірибенің ақпараттық-әдістемелік базасын толықтыру, озық педагогикалық тәжірибенің идеяларын өңірлік, республикалық деңгейде тарату.

Байқауға барлығы **12 жұмыс келіп түсті.**

**8) «Менің сүйікті авторым»,** ( 2017 жылғы 1 наурыз – 5 мамыр аралығы);

 **Мақсаты:** білім алушыларды шығармашылық қызметке тарту, әдебиет саласындағы дарынды балаларды анықтау және қолдау.

 **Міндеттері:**

әдебиетке деген қызығушылықтарын арттыру;

балалардың әдеби қабілеттерін белсендіру;

дарынды балаларды балалар кітапханасына баруға тарту;

қатысушыларды жаңа ақпараттық технологиялар мен компьютер құрылғыларын тиімді қолдануға тарту.

Байқауға 9-17 жас аралығындағы балалар қатысты. Байқауға **25** жұмыс келіп түсті.

9**) «Бизнес балалармен бірге, бизнес балалар үшін», ( 2017 жылғы 15 наурыз – 10 мамыр аралығы);**

**Мақсаты:** білім алушыларды ересек өмірге және кәсіби қызметке даярлау үшін жағдай жасау, тұлғаның шығармашылық дамуына, олардың әлеуметтік белсенділігіне, өзін-өзі жетілдіру қажеттілігіне ықпал ету.

**Міндеттері:**

білім алушылардың алдағы өз бетінше өмір сүруіне қажетті білім жүйесін меңгеруі;

құқықтық және экономикалық сауаттылық негіздерін ұғынуы;

жасөспірімдер мен жастардың арасында кәсіпкерлік қызмет туралы оң пікірін қалыптастыру;

кәсіпкерлік қызметті дәріптеу;

нақты кәсіби-еңбек іскерлігін, дағдыларын және адекватты кәсіби ниетіне дағдыландыруды қалыптастыру.

Байқауға 11-17 жас аралығындағы балалар қатысты. Байқауға **12** жұмыс келіп түсті.

**10) «Сәнді толқын»,** (2017 жылдың 13 ақпан – 13 наурыз аралығы);

**Мақсаты:** білім алушылардың шығармашылық әлеуетін дамытуға жағдай жасау.

**Міндеттері:**

дизайн саласында шығармашылық қабілеттері бар дарынды балаларды анықтау;

білім алушылардың шығармашылық белсенділігін арттыру;

дизайн саласындағы стандартты емес шешімдерді және оларды іске асырудың жолдарын іздеу;

шығармашыл және келешегі бар жастардың дизайнерлер жұмысының түрлі аспектілеріне кәсіби бағдарлануы және қызығушылықтарын белсендіру.

Байқауға 8-17 жас аралығындағы балалар қатысты. Байқауға **23** жұмыс келіп түсті.

**11) «Туған өлкенің батырлары»,** (2017 жылдың 1 ақпан – 10 мамыр аралығы);

**Мақсаты:** туған өлкенің тарихын зерделеу арқылы білім алушылардың танымдық қызығушылығы мен ізденушілік-зерттеушілік шығармашылығын дамыту.

**Міндеттері:**

білім алушылардың бойында қазақстандық отансүйгіштікті және азаматтылықты қалыптастыру;

білім алушыларды Отан қорғаушылардың ерлігін құрметтей білуге тәрбиелеу.

Байқауға 8-17 жас аралығындағы балалар қатысты. Байқауға **34** жұмыс келіп түсті.

 **12) «Достық сабағы» республикалық интернет-**байқауы (3-28 сәуір 2017 жыл);

 **Мақсаты:** толеранттық қарым-қатынас және этномәдени құндылықтарға деген құрмет саласындағы педагогикалық тәжірибені анықтау, халықтар тарихы мен мәдениеті туралы білім мен түсінік деңгейін арттыру.

 **Міндеттері:**

 Қазақстан Республикасында мекен ететін халықтардың түрлі мәдениеттерімен таныстыру, білім беру ортасындағы толеранттық денгейді арттыру;

 тәрбиелеудің интерактивті әдістерін пайдаланып сабақтан тыс іс- шараларды өткізу бойынша педагогикалық тәжірибені тарату;

 балалар ортасындағы ұлттық тұрғыдан экстремизмнің пайда болуының алдын-алу.

 Байқауға мектепке дейінгі білім беру ұйымдарының педагогтері қатысты. Байқауға 4 жұмыс келіп түсті.

**13) «Үздік әлеуметтік жобалар» республикалық интернет-байқау** (с 20 ақпан- 20 наурыз 2017 жыл);

 **Мақсаты:** дарынды балаларды анықтау және қолдауға бағытталған балалар мен жастардың бастамаларын дамытуға ықпал ету.

 **Міндеттері:**

 балалар мен жастардың назарын өзекті әлеуметтік мәселелерге аудару;

 балалар мен жастардың әлеуметтік-шығармашылық белсенділіктерін, өзін - өзі жетілдіру және өзін өзі дамыту қажеттіліктерін дамыту;

 бастамалар және иновациялық стартаптарды жүзеге асыруүшін алаң құру;

 қоғамдық белсенділік және әлеуметтік жобалау дағдысын дамыту.

 Байқауға жалпы орта білім беретін мектептердің, колледждердің және қосымша білім беру ұйымдарының білім алушылары қатысты. Байқауға барлығы **11** жұмыскеліп түсті.

 **14) «Мұражай – ұрпақтарды байланыстыру дәнекері» республикалық интернет-байқауының (28 ақпан- 26 сәуір 2017 жыл)**;

 **Мақсаты:** білім беру ұйымдарындағы мектеп мұражайының мәнін арттыру, өскелең ұрпаққа мұражай ықпалының педагогикалық мазмұнын, әдістемелері мен формаларын жетілдіру.

 **Міндеттері:**

 білім алушылардың дүниетанымын кеңейту, танымдық қызығушылықтары мен қабілеттерін, әлеуметтік белсенділіктерін тәрбиелеу;

 білім алушылардың бойында іздену, ғылыми-зерттеу жұмыстары дағдыларын қалыптастыру;

 педагогтер мен білім алушыларды мектеп мұражайларының түрлі қызметтеріне тарту арқылы мұражай педагогикасын дамытуға жағдай жасау;

 тарих және мәдениет естеліктеріне деген ұқыпты қарым-қатынасты қалыптастыру.

 Байқауға жалпы орта білім беретін мектептердің, колледждердің және қосымша білім беру ұйымдарының білім алушылары қатысты. Байқауға барлығы **30** жұмыскеліп түсті.

Көркем-эстетикалық бағыттағы

бөлім жетекшісі Р.Б. Асавбаева